אלכס קארוסו

אלכס קארוסו (באנגלית: Alex Caruso; נולד ב-28 בפברואר 1994) הוא כדורסלן אמריקאי, המשחק בקבוצת אוקלהומה סיטי ת'אנדר מליגת ה-NBA בעמדות הרכז והקלע.

קריירת מכללות
קארוסו נולד וגדל בעיר קולג' סטיישן אשר בטקסס, ובין השנים 2012–2016 למד באוניברסיטת טקסס A&M. בעונת 2015/2016 הוביל את קבוצת הכדורסל של האוניברסיטה, לצד דניואל האוס, להשוואת הישג השיא של המועדון – העפלה לשלב שמינית גמר טורניר אליפות המכללות (NCAA Sweet Sixteen). במשחק שמינית הגמר הפסידה הקבוצה מול אוניברסיטת אוקלהומה, בה שיחק באדי הילד, בתוצאה 63–77. בסיום אותה עונה נבחר הן לחמישיית ההגנה הראשונה והן לחמישייה השנייה של העונה במחוז SEC. לאורך 4 עונותיו בליגת המכללות העמיד קארוסו ממוצעים כוללים של 8.0 נקודות, 4.7 אסיסטים, 3.7 ריבאונדים ו-2.0 חטיפות למשחק. בעת סיום לימודיו היה השחקן המוביל בתולדות אוניברסיטת טקסס A&M בסך אסיסטים (649) וחטיפות (276) בקריירה.

קריירה מקצועית
אוקלהומה סיטי בלו
לאחר שלא נבחר על ידי אף קבוצה בדראפט ה-NBA 2016, חתם קארוסו על חוזה בקבוצת אוקלהומה סיטי בלו מליגת הפיתוח של ה-NBA. לאורך עונת 2016/2017 רשם באוקלהומה סיטי ממוצעים של 11.9 נקודות ו-5.2 אסיסטים למשחק.

לוס אנג'לס לייקרס
לאחר שהרשים בליגת הקיץ 2017 זכה לחוזה כפול בלוס אנג'לס לייקרס, במסגרתו שיחק לסירוגין בלוס אנג'לס ובקבוצת הבת שלה מליגת הפיתוח – סאות' ביי לייקרס. ב-37 משחקיו באותה עונה ב-NBA קלע 3.7 נקודות בממוצע למשחק, וב-29 משחקיו בליגת הפיתוח הצטיין עם ממוצעים של 19.0 נקודות ו-7.7 אסיסטים למשחק, אשר הקנו לו מקום בחמישייה השנייה של העונה. בעונת  זכה לדקות משחק מרובות יותר עם הלייקרס ב-NBA, ותרם 9.2 נקודות ו-3.1 אסיסטים למשחק. ב-5 באפריל 2019 קלע שיא קריירה של 32 נקודות במשחק מול לוס אנג'לס קליפרס.

לקראת עונת  חתם בלייקרס על חוזה NBA סטנדרטי לשתי עונות, עבור כ-5.5 מיליון דולר. באותה עונה הפך לשחקן רוטציה קבוע בלייקרס, כמחליפם מהספסל של אייברי בראדלי וקנטביוס קולדוול-פופ, וקלע 5.5 נקודות בממוצע למשחק. בפלייאוף 2020 שותף בכל 21 משחקי קבוצתו, וסייע ללייקרס לזכות באליפות ה-NBA, עם ממוצעים של 6.5 נקודות ו-2.8 אסיסטים למשחק.

שיקגו בולס
באוגוסט 2021 חתם קארוסו על חוזה בשיקגו בולס.

אוקלהומה סיטי ת'אנדר
ב-21 ביוני 2024 הועבר בטרייד לאוקלהומה סיטי ת'אנדר בתמורה לג'וש גידי. זכה במהלך עונת 24/25 באליפות הנ.ב.א עם האוקלהומה סיטי תאנדרס 

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות  	 לייקרס	 37  7  15.2  0.431  0.302  0.700  1.8  2.0  0.6  0.3  3.6 	 לייקרס	 25  4  21.2  0.445  0.480 0.797  2.7  3.1  1.0  0.4  9.2 	 לייקרס	 64  2  18.4  0.412  0.333  0.737  1.9  1.9  1.1  0.3  5.5 	 לייקרס	 58  6  21.0  0.436  0.401  0.645  2.9  2.8  1.1  0.3  6.4 	 שיקגו	 41  18  28.0  0.398  0.333  0.795  3.6  4.0 1.7 0.4  7.4 	 שיקגו	 67  36  23.5  0.455  0.364  0.808 2.9  2.9  1.5  0.7  5.62023/2024שיקגו715728.70.4680.4080.7603.83.51.71.010.12024/2025אוקלהומה54319.30.4460.3530.8242.92.51.60.67.1 קריירה   417  133  22.3  0.440  0.376  0.758  2.9  2.8  1.3  0.5  6.9

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות  	 לייקרס	 21 1  24.3  0.425 0.279  0.800  2.3  2.8  1.1  0.6  6.5 	 לייקרס	 6  0  20.2  0.368  0.294  1.000 1.3  0.5  0.2  0.7  5.8 	 שיקגו	 4  4 28.3 0.391  0.389 –  2.8 4.3 1.3 1.0 6.32024/2025אוקלהומה23024.40.4500.4110.7952.72.22.00.69.2 קריירה   54  5  24.2  0.428  0.355  0.803  2.4  2.4  1.4  0.6  7.6

קישורים חיצוניים

הערות שוליים

קטגוריה:אמריקאים ילידי טקסס
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת טקסס A&M
קטגוריה:שחקני NBA שלא נבחרו בדראפט
קטגוריה:כדורסלני אוקלהומה סיטי בלו
קטגוריה:כדורסלני לוס אנג'לס לייקרס
קטגוריה:כדורסלני סאות' ביי לייקרס
קטגוריה:כדורסלני שיקגו בולס
קטגוריה:כדורסלני אוקלהומה סיטי ת'אנדר
קטגוריה:אמריקאים שנולדו ב-1994